Regija Banja Luka

[mini|289x289piksel|[Regije Republike Srpske prema Prostornom planu entiteta.]]
mini|286x286piksel|Regija Banja Luka na karti Regija Republike Srpske.
**Regija Banja Luka** je jedna od nodalno-funkcionalnih regija Republike Srpske. Postoji više različitih regionalnih podjela Republike Srpske, a u gotovo svakoj od njih Banja Luka predstavlja centar jedne od regija.

## Teritorija 
Prema Prostornom planu ova regija je definisana kao mezoregija i obuhvata sljedeće gradove i općine:

* Banja Luka
* Kneževo
* Kotor-Varoš
* Laktaši
* Prnjavor
* Čelinac

### Subregija Gradiška 
* Gradiška
* Srbac

### Subregija Mrkonjić Grad 
* Mrkonjić Grad
* Petrovac
* Ribnik
* Istočni Drvar
* Kupres
* Šipovo
* Jezero

## Prirodno-geografske karakteristike 
Prirodnu fizionomiju Banjalučke regije čine dva dijela, panonski i planinsko-kotlinski. Veći dio regije pripada Planinsko-kotlinskoj, a manji Panonskoj makromorfološkoj oblasti.

Sjeverni dio regije čine niski ravničarski prostori: Lijevče polje, dio Posavine, te donji tokovi Une, Sane i Vrbasa, sa niskim horst planinama: Kozarom, Prosarom i Motajicom. Ovaj dio regije predstavlja njeno glavno agrarno područje i jedno od najvrijednijih u Republici Srpskoj. Klima sjevernog dijela regije je umjerena. U većem dijelu godine maritimni uticaji sa zapada imaju dominaciju nad kontinentalnim sa istoka i sjevera. Ljeta su umjereno topla, sa srednjim temperaturama oko 21&nbsp;°C, a zime umjereno hladne, sa srednjom temperaturom oko 0&nbsp;°C. Srednja godišnja količina padavina se kreće oko 1000 milimetara.

Peripanonski obod predstavlja prelaz između sjevernog i južnog dijela regije, a čine ga srednje visoke planine: Manjača i Čemernica sa međuplaninskim kotlinama i riječnim dolinama. Južni, planinsko-kotlinski dio regije čine srednje visoke planine: Srnetica i Lisina, visoke planine: Klekovača i Vitorog, te međuplaninski kotlinski prostori između njih. Ovaj dio regije ima izrazito planinska klimatsko-vegetacijska obilježja, a glavno prirodno bogatsvo čine šume.

## Društveno-geografske karakteristike 
Koncentracija stanovništva i naselja je u niskom ravničarskom dijelu regije i u dolinama rijeka, a znatno manja u planinskom dijelu. Najgušće su naseljene općine Banja Luka i Prijedor sa preko 100 stanovnika na km2, dok su najrijeđe naseljene opštine na jugu regije.

Za razliku od sjevernog ravničarskog dijela regije i njegove primarne — agrarne funkcije, njen planinsko-kotlinski dio odlikuje tradicionalno stočarstvo. Industrija, koja se u gradskim sredinama u drugoj polovini dvadesetog vijeka dobro razvijala, sada je u stagnaciji, nakon propasti najvećih industrijskih kompleksa u uslovima općih privrednih problema, tranzicije sistema i posljedica rata.

Saobraćajni infrastrukturni sistem odlikuje nešto gušća mreža drumskih u odnosu na mrežu željezničkih komunikacija. Najznačajniji drumski pravci su Novi Grad — Prijedor — Banja Luka i Gradiška — Banja Luka — Mrkonjić Grad, dok željezničku mrežu regije čini pruga Dobrljin — Novi Grad — Prijedor — Banja Luka — Doboj.

## Također pogledajte 
* Regije Republike Srpske
** Subregija Gradiška
** Subregija Mrkonjić Grad
** Regija Prijedor
** Regija Doboj
** Regija Bijeljina
*** Subregija Zvornik
** Regija Istočno Sarajevo
*** Subregija Foča
** Regija Trebinje

## Reference 
Kategorija:Banja Luka
B